Dr. Michael Werner waar gebore im alte Land im Yaahr 1965. Er hot in 1993 en Private Archive of Pennsylvania German Literature g'schtaert un im Schpootyaahr 1996 die pennsylvaanisch-deitsch Zeiding Hiwwe wie Driwwe (die erscht Ausgab waar No. 1/1997). Sitter Yenner 2002 gebt's es Heemetblatt hiwwe-wie-driwwe.de im weltweit Gewebb, sitter 2011 der ""Hiwwe wie Driwwe Award"" fer pennsylvanisch-deitsche Gedichte un Gschichte. Michael Werner waar Co-Founder un President vun die Deutsch-Pennsylvanischer Arbeitskreis e. V. (German-Pennsylvanian Association) in Deitschland vun 2003 bis 2010. Alleweil iss er Vice-President vun sell Association. Im Yaahr 2007 hot er gschwetzt am Franklin and Marshall College un in seiner ""Lecture in Honor of J. William Frey"" en Suggestion gemacht, ass alle pennsylvaanisch-deitsche Institutions un Organisations en ""Office for the Pennsylvania German Language and Culture"" ans geh gricke sette. 2012 hot er gschwetzt an Kutztown University beim Gliederfescht vum Pennsylvania German Cultural Heritage Center. Er wuhnt mit sei Familie in Ober-Olm neegscht zu Mainz.